European University Gasteiz

European University Gasteiz (Euneiz) Gasteizen kokatutako unibertsitate pribatua da. 

EAEko Legebiltzarrak Euneiz unibertsitate pribatu gisa onartzeko legea onartu zuen 2021eko azaroan. EAJk, PSE-EEk, PP+C's-k eta Voxek alde bozkatu zuten; aldiz, aurka agertu ziren EH Bildu eta Elkarrekin Podemos-IU. 2022ko irailean hasi zuen jarduera akademikoa.

Unibertsitate pribatu honek teknologia berrien eta kirol eta osasun zientzien arloetako ikasketak eskaintzen ditu. Teknologia berrien eta ekonomia digitalaren esparrua entretenimenduaren, bideo jokoen eta joko aplikatuen industriara bideratua egongo da; osasun zientzien esparrua, berriz, kirol zuzendaritzaren eta berregokitzearen eremuetara egongo da bideratuta, batez ere. 

Hasieran, bi fakultate ditu: Osasun Zientzien Fakultatea eta Teknologia Interaktibo Berrien Fakultatea. 

Josean Kerejeta enpresariak eta haren Baskonia-Alaves kirol taldeak bultzatu zuten unibertsitatearen sorrera. Euneiz hau Araba Sport Capital izeneko proiektu zabalago baten aitzindaria izatea nahi dute Kerejetak eta bere kideek.

 Kokapena 
Euneizeko fakultateak Gasteizko aldirietan kokatu dira, Vital Kutxaren egoitza ohian, Bakh (Baskoniaren Kirol Hiria) eta Fernando Buesa Arena dauden eremuan.Ruben Sánchez Bakaikoa, "Euneiz unibertsitatea: denona baina ez denontzat". Argia. 2021-urriak-3. 

 Erreferentziak 

 Kanpo estekak 
 :Euneizen aurkezpena.
 :Unibertsitate berriaren onarpena Eusko Jaurlarizaren aldetik.

Kategoria:Euskal Autonomia Erkidegoa
Kategoria:Unibertsitate pribatuak